|  |  |
| --- | --- |
|  | - La mallongigo FR en La Roche FR staras por la svisa Kantono Friburgo. Por aliaj signifoj de la nomo vidu sub **La Roche**. |


---


**La Roche** (malnova germanlingva nomo *La Roche*) estas urbo kaj komunumo en la distrikto Grejerco en Kantono Friburgo, Svislando. Ĝi havis 1428 loĝantojn je la 31-a de decembro 2010.

Geografio
---------

La komunumo La Roche situas en la Friburga Mezlando, proksimume 12 kilometrojn sude de la kantonĉefurbo Friburgo kaj 11 kilometrojn nordoriente de la distriktĉefurbo Bulle oriente de la Lago de Grejerco, al kies bordo la komunumlimo etendiĝas en okcidento, kie la rojo *Serbache*, kiu trafluas la komunumon alfluas la lagon. Krom la vilaĝo La Roche al la komunumo apartenas la vilaĝetoj La Serbache, Le Villaret, Sur Montsoflo kaj Le Zible, kaj diversaj izolitaj bienoj. La plej alta punkto de la komunumo estas kun alteco de 1719 m s.m. la monto La Berra.

La teritorio de la komunumo etendiĝas sur areo de 24,09 km², de kiuj 46,9% estas kovritaj de arbaro, 47,0% servas por agrikulturo kaj 4,0% por setlado.

Najbaraj komunumoj
------------------

La komunumo La Roche limas en nordo al Treyvaux, en nordnordoriento al Le Mouret, en nordoriento al Plasselb, en sudoriento al Cerniat, en sudo al Hauteville, kaj en okcidento al Pont-la-Ville.

Trafiko
-------

Tra la komunumo pasas la kantona ĉefvojo n-ro 180 de Friburgo al Jaun. Konekta vojo kondukas tra de La Roche tra Pont-la-Ville al Rossens. Per la buslinio de la entrepreno Transporto Publika Friburga de Friburgo al Jaun la komunumo estas konektita al la publika transportreto.

Historio
--------

La unua dokumenta mencio de La Roche datiĝas el la jaro 1134 kiel *de Rocha*. Dum mezepoko La Roche estis la centro de samnoma senjorujo. Ĝis en la 17-a jarcento pro setlado de germanlingvaj kamparanoj oni en La Roche parolis la germanan. En la jaro 1475 La Roche konkludis civitan kontrakton kun Friburgo. Ek de 1537 ĝis la Helveta Revolucio La Roche apartenis al la distrikto Bulle. Dum la tempo de la Helveta Respubliko de 1798 ĝis 1803 La Roche estis heveta distrikto. Post ĝi apartenis ĝis 1848 al la distrikto Corbières. Surbaze de la nova kantona konstitucio de 1848 La Roche estis atribuita al la distrikto Grejerco.

Vidu ankaŭ
----------

* Aliaj lokoj kun la nomo La Roche

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Marianne Rolle*: *La Roche* en *Historia Leksikono de Svislando* (2005-01-05)

Eksteraj ligiloj
----------------

* Kategorio La Roche FR en la Vikimedia Komunejo (Multrimedaj datumoj)

* Oficiala retejo de la komunumo La Roche

* **Vidu ankaŭ en la Vikimedia Komunejo la kategorion La Roche** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Grejerco |
| --- |
| Bas-Intyamon • Botterens • Broc • Bulle • Châtel ĉe Montsalvens • Corbières • Crésuz • Echarlens • Grandvillard • Grejerco • Hauteville • Haut-Intyamon • Jaun • La Roche • Le Pâquier • Marsens • Morlon • Pont-en-Ogoz • Pont-la-Ville • Riaz • Sâles • Sorens • Val-de-Charmey (Cerniat • Charmey) • Vaulruz • Vuadens |  |

 |